Which Sins Qualify For Eternal Hell
خدا کے حدود کی خلاف ورزی وغیرہ …. اس کی ذرا مزید وضاحت کیجئیے
قرآن مجید میں خدا نے جو قوانین بیان کیے ہیں ان کی کھلی خلاف ورزی سرکشی کہلاتی ہے جس پر ابدی جہنم کی سزا بتائی گئی ہے: سورہ النسا میں قانون وراثت کے بیان کے بعد ارشاد ہے: تِلْكَ حُدُودُ اللَّهِ ۚ وَمَن يُطِعِ اللَّهَ وَرَسُولَهُ يُدْخِلْهُ جَنَّاتٍ تَجْرِي مِن تَحْتِهَا الْأَنْهَارُ خَالِدِينَ فِيهَا ۚ وَذَٰلِكَ الْفَوْزُ الْعَظِيمُ ‎﴿ ١٣﴾‏ وَمَن يَعْصِ اللَّهَ وَرَسُولَهُ وَيَتَعَدَّ حُدُودَهُ يُدْخِلْهُ نَارًا خَالِدًا فِيهَا وَلَهُ عَذَابٌ مُّهِينٌ یہ اللہ کی ٹھیرائی ہوئی حدیں ہیں، (اِن کا لحاظ کرو) اور (یاد رکھو کہ) جو اللہ اور اُس کے رسول کی فرماں برداری کریں گے، اُنھیں وہ ایسے باغوں میں داخل کرے گا جن کے نیچے نہریں بہتی ہوں گی، وہ اُن میں ہمیشہ رہیں گے اور یہی بڑی کامیابی ہے۔ اور جو اللہ اور اُس کے رسول کی نافرمانی کریں گے اور اُس کی ٹھیرائی ہوئی حدوں سے آگے بڑھیں گے، اُنھیں وہ آگ میں ڈالے گا جس میں وہ ہمیشہ رہیں گے اور اُن کے لیے رسوا کر دینے والی سزا ہے۔ حدود اللہ میں اللہ کے بیان کردہ وہ تمام قوانین شامل ہیں جو دین و شریعت کا حصہ ہیں۔ مثلا جان مال آبرو کی حرمتوں کو پامال کرنا، یعنی کسی کی جان مال آبرو کو نقصان پہنچانا، نکاح و طلاق، خورونوش میں جائز نا جائز حلال اور حرام کی پروا نہ کرنا وغیرہ۔